Guo Pınargözü

**Guo Pınargözü** (bahaso Turki: Pınargözü Mağarası, sacaro harfiah bararti "mato aie"), adolah sabuah guo nan berjarak18 kilometer (11 mil) di sabelah barat kota Yenişarbademli, Provinsi Isparta, Turki. Guo Iko dianggap sabagai guo tapanjang di Turki, walaupun alum ado nan manjelajahinyo sacaro kaseluruhan, dan sampai sajauh maa urang nan dapek manjelajahinyo masih dalam perdebatan.

Pintu masuak guo barado di lereng Gunuang Dedegöl talatak pado katinggian 1.550 meter (5.090 kaki), di daerah hutan Taman Nasional Kızıldağ. Guo tasebuik takana jo aliran aie nan mangalie teruih manaruih dari muluik guo, nan disebuik juo jo Devre Su. Kecepatan Angin di guo tasabuk mancapai 166&nbsp;km / jam (103&nbsp;mph) nan bahambuih malalui lubang sampiik guo saroman efek cerobong asok.
## Panjalajahan
Guo iko partamo kali ditamuan pado taun 1964 dek "bapak guo" Turki, Temuçin Aygen. Panjalajahannyo ka dalam guo basamo jo Masyarakaik Speleologi Turki baranti dek “sump”, atau banjir, bajarak indak jauah dari pintu masuak. Sakalompok tim speleologists Prancis dari Spéléo-club de Paris nan bakarajo samo jo panjalajah guo Turki nan marupoan urang partamo nan masuak ka guo. Anggota tim J. L. Pintaux jo Doniat (namo lengkap indak diagian) malewati sump (banjir) dan manjadi nan partamo manjalajahi bagian dalam guo tasabuik pado bulan Agustus 1965. Pado bulan Agustus 1968, Claude Chabert, jo Michel Bakalowicz dari Spéléo-club de Paris, dikawanan dek Michael Clarke dari British Speleological Association, marupoan kalompok kaduo nan barani malewati "sump". Mereka manjalajahi ka dalam guo labiah jauah, mareka  juo nan partamo mandokumentasian aie terjun di dalam guo tasebuik, sabalum menyerahkannyo ka tim Inggris dari Chelsea Speleological Society nan kamudian manjalajahi guo sakitar sajauah 900 m (3.000 kaki) nan akhirnyo dipaso untuak beranti di jalur nan banjir tapeknya di 80 m (260 m) ft) atau di ateh pintu masuak. Tim Inggris babaliak pado bulan Agustus 1969 dan bausaho masuak sajauah 1.600 m (5.200 kaki) sabalum akhirnyo baranti. Panjalajahan tasabuik mambawo mareka  ka 138 m (453 kaki) dari pintu masuak.

Pado bulan Agustus 1970, Klub Alpine Prancis, basamo Clarke, barasil mangikuti batang aia bawah tanah sapanjang 3,220 m (10.560 kaki) nan ado di dalam guo, pado saaik mancapai 190 m (620 kaki) di ataeh pintu masuak, mareka  tahanti dek aie terjun. Clarke basamo Klub Alpine Prancis babaliek liek pado bulan Agustus 1971, kali iko bagabuang jo Masyarakaik Speleologi Turki. Kelompok iko mangikuti batang aia malalui pinggie dindiang goa nan tabantuak dari fosil nan pado akhirnyo tahanti di sumua sadalam 15 meter (49 kaki), pado kedalaman 248 m (814 kaki) dari muluik guo. Pado titiak iko 4,685 m (15.371 kaki) kamudian tim mambuek dokumentasi keadaan di dalam Guo Pınargözü.Pado bulan September 1975, Red Rose Cave & Pothole Club manjalajahi dan menemuan bagian anak batang aia nan mareka  sebuik Affluent. Kamudian limo urang tim dari Universitas Bristol Speleological Society mamasuki guo satalah tim Red Rose barangkek. Tim iko masuak sajauah 7 m (23 kaki) dari ujuang guo, tatapi mareka  indak dapek malewati aie terjun di kadalaman18 m (59 kaki).

Pado patangahan 1970-an, guo tasabuik alah didokumentasian pado kadalaman 248 m (814 kaki) dari pintu masuak dan punyo panjang sakitar 5.275 m (17.306 kaki). Labiah dari 100 guo-guo ketek alah dipetaan di dalamnyo. Pado bulan Agustus 1987, 1988, dan 1989, tim dari Federasi Speleologi Prancis bausaha untuak manjalajah lebiah jauah ka dalam guo. Pado pajalanan tarakhir mareka  pado taun 1989, mareka  barasil manaiki aie terjun nan sabalumyo manghalangi Tim Universitas Bristol, dan akhirnyo mancapai katinggian −661,5 m (−2.170 kaki) di ateh pintu masuak.  Salamo ekspedisi iko, total 4&nbsp;km (2,5 mil) dari bagian guo baru dijalajahi, dan 2,4&nbsp;km (1,5 mil) nyo baru disurvei..

Pado taun 1992, dijalehan bahwa guo tasabuik punyo panjang nan mancapai 12&nbsp;km (7 mil). Pado taun 2011, tim Prancis mengakui alah manaliti guo tasabuik hinggo labiah dari 16&nbsp;km (10 mil).

IPado taun 2011, pamarintah Turki maluncuan proyek nan bajudul "Kızıldağ Milli Parkı Mağaralarının Araştırılması Projesi" ( Bahaso Indonesia: Investigasi Gua Taman Nasional Kızıldağ), nan tujuannyo untuak katalog jo manyelidiki guo di dalam taman nasianal tasabuik, tarutamo Guo Pınargözü. IAwalnyo, proyek iko dimakasuikan salasai hinggo taun 2014, tatapi kareno tadapaek banyak kasulitan saaik manjalajahi guo, tim nan baranggotakan 12 urang masih malakuan survei pado taun 2015. Pado bulan Agustus 2015, manajer proyek Selim Erdogan manyatokan bahwa kecek dari tim Prancis sajauh 16&nbsp;km (10 mil) indak tabukti. Timnyo alah mancapai sajauah 10,5&nbsp;km (6,5 mil) ka dalam guo. Laweh kasaluruhan dari Guo Pınargözü masih alum disurvei.

## Bantuak Guo
Gua Pınargözü talatak di wilayah karst di Pagunungan Taurus barat, nan mancakup hampie 40.000 km2 (15.000 mil persegi).  Jenis Karst di wilayah itu iolah batu kapue era Triassic. Karano parubahan ekstrim batu kapur, sangek rentan samo erosi; daerah karst biasanyo punyo sajumlah guo gadang, tamasuak Guo Pınargözü. Dipakiroan jumlah guo di daerah tasabuik sangek bavariasi. Proyek Permukiman Arkeologi Turki (TAY) mampakirokan tadapek labiah dari 2.400 guo di daerah tersebuik, samintaro tu Kementerian Kebudayaan dan Pariwisata Turki mengklaim mungkin ado labiah dari 20.000. Guo Pınargözü sabagian gadang babentuak horizontal, punyo banyak "cerobong vertikal" dan aia terjun ketek diantaro lorong. ISacaro kasaluruahan, guo tasebuik punyo katinggian sakitar 720 m (2,360 kaki) dan lebar 0,5 meter (1 kaki 8 in), Lokasi gua iko talatak di katinggian  1.550 m (5.090 kaki) tapeknyo di lereang Gunuang Dedegöl

## Aia di dalam Guo
Gua Pınargözü marupoan guo aktif, artinyo tadapek aie nan mangalie di dalamnyo. Gua iko dianggap sabagai guo kalua, karano tadapek aie nan mangalie kalua dari muluik guo nan berasa dari mat aie di dalamnyo. Sumber mato aie tasabuik alum ditamuan, walaupun tadapek salju abadi jo danau es, tapek di ateh tanah di ateh guo.

Guo tasabuik barisi sajumlah tipe aie nan aembueknyo sangaik sulik untuak dijalajahi, saroman aie terjun nan gadang, kolam, aia terjun ketek. Tingkek aliran aienyo tagantuang musim, labiah dari 700 liter aie per detiak dalam satahun. tbisa manjadi sakitar 500-600 liter per detiak salamo musim paneh. Karano itu, musim paneh marupoan wakatu nan tapek untuak manjalajahi guo. Suhu aie sakitar 4–5&nbsp;°C (39–41&nbsp;°F) sapanjang tahun, nan bararti penyelam harus menggunoan pakaian palinduang taba katiko manjalajahi area aia taganang di dalam guo. Sadangkan suhu udaro di gua tasabuik rato-rato adolah 5&nbsp;°C (41&nbsp;°F).

## Angin
Angin nan kaluaa dari muluik guo batekanan 100 kilometer per jam (62&nbsp;mph). hinggo mancapai 160&nbsp;km / jam (99&nbsp;mph).. Sabagai pambandiang, skala gaya angin Beaufort mangklasifikasian satiok kecepatan angin nan lebiah gadang dari 89&nbsp;km / jam disabuik sabagai badai, dan nan malabiahi 118&nbsp;km / jam disabuik sabagai angin topan. Angin iko diciptaan sabagai hasil dari efek cerobong asok, dimano pabedaan suhu antaro di katinggian nan lebiah tinggi dari pado di daerah nan randah dan kamudian manghasilkan hambuihan angin nan kuek nan berasa dari pintu masuak guo.

## Catatan Kaki

## Rujuakan

* 
* 
* 
*